اداري جو هڪ بورڊ آف گورنرس آهي، جيڪو اختياريءَ جي ڪم ڪار جي نگراني ڪرڻ سان گڏ، اختياريءَ جي مقصدن لاءِ پاليسيون جوڙيندو رهندو آهي. هن اداري جو پهريون بورڊ آف گورنرس، سنڌ جي نامياري عالم ۽اسڪالر ڊاڪٽر نبي بخش خان بلوچ جي سربراهيءَ ۾ جوڙيو ويو هو.اداري جي قيام واري وقت کان وٺي، مختلف عالم اديب هن اداري جا چيئرمئن مقرر ڪيا ويا، جن وقت بوقت پنهنجي علمي ۽ ادبي قابليت ۽ استعداد سان سنڌي ٻوليءَ جي ترقي ۽ ترويج لاءِ ڪم ڪيو. موجوده نشستمان ڊاڪٽر عبدالغفور ميمڻ تاريخ 14 آڪٽوبر 2016ع کان هن اداري جي نشستمان طور چارج ورتي آهي.